
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 147 


14 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση ύψους πάγιας προκαταβολής στο Περιφερει¬ 
ακό Γενικό Νοσοκομείο ΑΘΗΝΩΝ «ΛΑΪΚΟ». 1 

Αναγνώριση Νοσοκομειακών Μονάδων ως κατάλλη¬ 
λων για εξειδίκευση των γιατρών στην Εντατική Θε¬ 
ραπεία . 2 

Διακριτικά στολών πυροσβεστικού προσωπικού του 
Κλάδου Πληροφορικής του Πυροσβεστικού Σώμα¬ 
τος . 3 


ΑΠΟΦΑΣΕΙ Σ 

Αριθ. ΔΥ5α/13680 (1) 

Αύξηση ύψους πάγιας προκαταβολής στο Περιφερειακό 
Γενικό Νοσοκομείο ΑΘΗΝΩΝ «ΛΑΪΚΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν.Δ496/74 «ΠερίΛογιστικού Ν.Π.Δ.Δ«όπως έχει 
τροποποιηθεί, συμπληρωθεί και ισχύει μέχρι σήμερα. 

β.Του Ν.Δ2592/ 53 «Περί οργάνωσης της Ιατρικής Αντί¬ 
ληψης «όπως έχει τροποποιηθεί, συμπληρωθεί και ισχύει 
μέχρι σήμερα. 

2. Την αριθ. 1039386/441/Α0006/21-4-2000 Απόφαση 
του Πρωθυπουργού και του Υπουργού Οικονομικών για 
«ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ. 571/21 -4- 2000/τΒ'). 

3. Την απόφαση του Υπουργού Υγείας. Πρόνοιας & Κοι¬ 
νωνικών Ασφαλίσεων αριθ. Α3β/οικ.431/13-1-87 (ΦΕΚ 
75/5-2-87 τ. Β') «Περί έγκρισης του οργανισμού του Γ. Λαϊ¬ 
κού Νοσοκομείου Αθηνών». 

4. Την αριθ. Δ4α/2917/14-5-91 (ΦΕΚ 436/24-6-91 τ.Β') 
Κοινή Απόφαση των Υπουργών Υγείας, Πρόνοιας και Κοι¬ 
νωνικών Ασφαλίσεων και Οικονομικών Περί σύστασης πά¬ 
γιας προκαταβολής στο Γενικό Λαϊκό Νοσοκομείο Αθη¬ 
νών «, όπως τροποποιήθηκε με την αριθ. ΔΥ5α/4415/11 -5- 
93 (ΦΕΚ433/15.6.93τ.Β'), επίσης κοινή απόφαση. 

5. Το απόσπασμα πρακτικών της με αριθ. 37/27.9.2000 


συνεδρίασης του Δ. Σ του Γενικού Λαϊκού Νοσοκομείου 
Αθηνών. 

6. Τις συνθήκες λειτουργίας του Νοσοκομείου. 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού και του προϋπολογισμού του 
Νοσοκομείου με την απόφαση αυτή, αποφασίζουμε: 

1. Αυξάνουμε το ύψος της πάγιας προκαταβολής που 
συστάθηκε με τη ν αριθ. Δ4α/2917/14-5-91 (Φ ΕΚ 436/24-6- 
91 τ.Β') και τροποποιήθηκε και συμπληρώθηκε με την 
αριθ. ΔΥ5α/4415/11-5-93 (ΦΕΚ. 433/15.6.93 τ.Β'), Κοινή 
Απόφαση, από δρχ. 3.000.000 σε δρχ. 4.000.000 

2. Κατά τα λοιπά ισχύει η αριθ. Δ4α/2917/14-5-91 Κοινή 
Απόφαση «Περί σύστασης πάγιας προκαταβολής στο Γε¬ 
νικό Λαϊκό Νοσοκομείο Αθηνών, όπως αυτή τροποποιή¬ 
θηκε και συμπληρώθηκε». 

3. Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 29 Νοεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΑΛ. ΠΑΠΑΔΟΠΟΥΛΟΣ 

□ 

Αριθ. Υ7/6840 (2) 

Αναγνώριση Νοσοκομειακών Μονάδων ως κατάλληλων 
για εξειδίκευση των γιατρών στην Εντατική Θεραπεία 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 

2. Τις διατάξεις του άρθ. 3 του Ν. 1278 / 82 που επανα- 
φέρθηκαν σε ισχύ με τις διατάξεις του άρθ. 20 του Ν. 
2194/94. 

3. Τις διατάξεις του άρθρου 84 του Ν. 2071 / 92 . 

4. Τις διατάξεις του άρθ. 20 παρ. 1,2 και 4 του Ν. 
2519/97. 

5. Την αριθ. 25 απόφαση της 164ης Ολομ./2 - 11 - 2000 
του ΚΕΣΥ. 

6. Την αριθ. ΔΥ3α / οικ. 356 / 25.5.2000 (ΦΕΚ 668/Β/ 
26.5.2000) απόφαση του Υφυπουργού Υγείας και Πρόνοι¬ 
ας με θέμα τη μεταβίβαση αρμοδιοτήτων και του δικαιώμα¬ 
τος υπογραφής εγγράφων «Με εντολή Υφυπουργού» 
στους Γενικούς Γ ραμματείς, Γ ενικούς Διευθυντές και ανω- 
τέρους υπαλλήλους του Υπουργείου. 

7. Τη διάταξη του άρθρου 29 Α'του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ Α' 135/85) όπως 
προστέθηκε με το άρθρο 27 του Ν.2081/92 (ΦΕΚ Α' 
154/92) και αντικαταστάθηκε με το άρθ. 1 παρ. 2α του Ν. 
2469/97 (ΦΕΚ Α’ 28/97), αποφασίζουμε: 

I. Κυρώνουμε την με αρ. 25 Απόφαση της 164ης Ολ./2- 
11-2000 του ΚΕΣΥ, με την οποία αναγνωρίζεται η Μονάδα 
Εντατικής θεραπείας του Γενικού Περιφερειακού Νοσο¬ 
κομείου Θεσσαλονίκης «ΠΑΠΑΓΕΩΡΓΙΟΥ» ως κατάλληλη 
για εξειδίκευση των γιατρών στην Εντατική θεραπεία για 
δύο (2) χρόνια. 

II. Από τις διατάξεις της παρούσας απόφασης δεν προ¬ 
κύπτει δαπάνη σε βάρος του Κρατικού Προϋπολογισμού. 

III. Η Απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα, 2 Φεβρουάριου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 

□ 

Αριθ. 3168 Φ.109.14 (3) 

Διακριτικά στολών πυροσβεστικού προσωπικού του 
Κλάδου Πληροφορικής του Πυροσβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1. Έχοντας υπόψη: 

α. Τις διατάξεις της υπ’ αριθ. 15269 Φ. 109.14 (Φ.Ε.Κ. 
505 Τ.Β79.7.1993) Απόφασης Υπουργού Δημόσιας Τά¬ 
ξης, «Κανονισμός στολών Πυροσβεστικού Σώματος». 

β. Τις διατάξεις του άρθρου 1, παρ. α, εδαφ. 7 της υπ’ 
αριθ. 12022 Φ. 109.1 (Φ.Ε.Κ. 258 τ. Β723.3.1999) Απόφα¬ 
σης Υπουργού Δημόσιας Τάξης. «Μεταβίβαση του δικαι¬ 
ώματος να υπογράφουν «Με εντολή Υπουργού» στο Γεν. 
Γραμματέατου Υπουργείου Δημόσιας Τάξης και σε υπη¬ 
ρεσιακά όργανα του Πυροσβεστικού Σώματος. 

γ. Τις διατάξεις του Π. Δ/τος 93/2000 (Α’ 74/10-3-2000) 
«Σύσταση Κλάδου Πληροφορικής στο Πυροσβεστικό Σώ¬ 
μα» και ειδικότερα της παρ. 9 του άρθρου αυτού. 

δ. Την υφιστάμενη ανάγκη θεσμοθέτησης νέων διακρι¬ 
τικών των στολών του πυροσβεστικού προσωπικού Ειδι¬ 
κών Υπηρεσιών του Κλάδου Πληροφορικής. 

ε. Το γεγονός ότι με τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

2. Συμπληρώνουμε τις διατάξειςτης 15269 Φ. 109.14 (Β' 
505) Απόφασης Υπουργού Δημόσιας Τάξης «Κανονισμός 
στολών πυρ/κού προσωπικού του Πυρ/κού Σώματος» με 
την προσθήκη σ’ αυτήν άρθρου 15Α και καθορίζουμε τα 
ακόλουθα: 

Άρθρο 15Α 

1. Διακριτικά Αξ/κών και Πυρονόμων. Αποτελούνται από 
χρυσά σειρίτια ο αριθμός των οποίων είναι ανάλογος με 
το βαθμό του Αξιωματικού, ράβονται πάνω σε υφασμάτι¬ 


νη από τσόχα βάση χρώματος κυανούν (μπλε) και στην 
εξωτερική πλευρά της κάτω σειρίδας των διακριτικών του 
βαθμού τους επιρράπτεται λεπτή λουρίδα υφάσματος 
κόκκινου χρώματος πλάτους δύο (2) χιλιοστών ως αντί¬ 
στοιχο διακριτικό χρώμα του Κλάδου Πληροφορικής. 

2. Διακριτικά Υπαξιωματικών. Αποτελούνται από χρυσά 
σειρίτια ο αριθμός των οποίων είναι ανάλογος του βαθ¬ 
μού και ράβονται κατά τρόπο αντίστοιχο με αυτόν των 
διακριτικών υπαξιωματικών Γενικών Υπηρεσιών σε υφα¬ 
σμάτινη από τσόχα βάση χρώματος κυανούν (μπλε). Η 
σχηματιζόμενη από τα σειρίτια των διακριτικών άνω γωνία 
είναι χρώματος κόκκινου, στο κέντρο της οποίας φέρεται 
μεταλλικό σήμα χρυσού χρώματος. Το σήμα αποτελείται 
από σύμπλεγμα πυροσβεστικού κράνους, κεραυνού και 
αναπαρισταμένου ηλεκτρονίου σε ελλειπτική περιφορά. 
Η διάσταση του παραπάνω σήματος είναι 2 εκατοστά πε¬ 
ρίπου μήκος και 2 εκατοστά πλάτος. 

3. Διακριτικά Πυροσβεστών. Οι Πυροσβέστες φέρουν 
μεταλλική πλάκα χρυσού χρώματος με τον αριθμό μη¬ 
τρώου αυτών, τοποθετημένο σε υφασμάτινη βάση κυα¬ 
νού (μπλε) χρώματος στη βάση της οποίας επιρράπτεται 
σειρίδα υφάσματος κόκκινου χρώματος αντίστοιχης με 
αυτής των διακριτικών Υπαξιωματικών και Πυρονόμων. 

4. Εκατέρωθεν του περιλαίμιου (γιακά) στις υπ’ αριθ. 1, 
2,3, 3°, 6, 6 α , 7, 8 και 8β στολές και στα άνω πτερύγια των 
άκρων αυτού επιρράπτεται επίρραμμα από ύφασμα (τσό¬ 
χα). 

Τα επιρράμματα κατασκευάζονται από τεμάχιο χαρτο¬ 
νιού επενδεδυμένο με ύφασμα τσόχα χρώματος κυανούν 
(μπλε), πλάτους 30 χιλ. και μήκος πλευρών 60 χιλ.. οι οποί¬ 
ες συγκλίνουσες σχηματίζουν οξεία γωνία με μήκος πλευ¬ 
ρών 20 χιλ. και πάνω σ’ αυτά τοποθετούνται μικρότερα τε¬ 
μάχια χρώματος κόκκινου αναλόγου κατασκευής αλλά μι¬ 
κρότερων διαστάσεων, σχηματίζοντας ευδιάκριτα γύρω 
από αυτά περίγραμμα κυανού (μπλε) χρώματος πλάτους 
3 χιλ. 

Στην εξωτερική όψη των επιρραμμάτων επί της τσόχας 
τοποθετείται: 

α. Στους Ανώτερους-Κατώτερους Αξιωματικούς και Πυ¬ 
ρονόμους μεταλλικό έμβλημα του Κλάδου Πληροφορι¬ 
κής χρυσού χρώματος πλάτους 20 χιλ. και μήκους 35 χιλ. 
και στο άνω μέρος μικρό κομβίο Αξιωματικού. 

β. Στους Υπαξιωματικούς και Πυροσβέστες το προανα- 
φερόμενο μεταλλικό έμβλημα και στο άνω μέρος μικρό 
κομβίο Υπαξιωματικών. 

3. Η απόφαση αυτή μετά του συνημμένου Παραρτήμα¬ 
τος και υποδειγμάτων, διακριτικών και σημάτων που απο¬ 
τελεί αναπόσπαστο τμήμα του κειμένου της, να δημοσι- 
ευθεί στην Εφημερίδα της Κυβερνήσεως. 

Αθήνα, 30 Ιανουάριου 2001 

Με εντολή Υπουργού 

Ο Γ ενικός Γ ραμματέας Υ.Δ.Τ. 

ΔΗΜΗΤΡΙΟΣ ΕΥΣΤΑΘΙΑΔΗΣ 

ΠΑΡΑΡΤΗΜΑ ΥΠΟΔΕΙΓΜΑΤΩΝ 
ΔΙΑΚΡΙΤΙΚΩΝ ΚΑΙ ΣΗΜΑΤΩΝ 



Ανθυποπυραγός Υποπυραγ6ς Ουρανός 

Αρχιπυροσβέστης ΠαραγωγικήςΣχολής 


ΕπΙρραμμα στολών 
υη'αριθ. 3,3α. 7. 8 και 8β 



Αρχιπυροσβέστης μη ΠαραγωγικήςΣχολής 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




